I. Aeron Targaryen

I. Aeron Targaryen volt a Hét Királyság Ura, és a huszonegyedik Targaryen király, aki a Vastrónon ült. I. Valerion Targaryen király és Jenna Lannister királyné legfiatalabb gyermeke. Volt két bátyja, Daeron és Maegon hercegek. Lord Borros Baratheon legidősebb lányát, Lady Christyn Baratheon-t vette feleségül H.u.347-ben. Sokan úgy vélik hogy alku része volt a frigy, de ez sosem derült ki. Sárkánylovas volt, és a híres Rhaegal-t lovagolta meg. Miután mindkét bátyja meghalt, ő lett a Ház feje, és a H.u.-i 345.évben követte III. Daeron Targaryen-t a trónon.

## Megjelenés és Személyiség

Aeron egy visszahúzódó személyiség volt, aki mindig a bátyjai árnyékában nőtt fel. Ezüst-arany haja és lila szeme hasonlóvá tette apjához, de neki hosszú haja volt. Szakállat sosem növesztett, és mindig ápolt volt. Illatos olajokkal kenegette magát, hogy könnyedén ki tudjon tűnni a többi Lord bűze közül. Édesanyját szerette a legjobban, akire sokat vigyázott apja elvesztése után.

Aeron nagyon jól forgatta a kardot. Daeron-nál és még Maegon-nál is jobb volt kardvívásban illetve kopjatörésben, csak senki sem mondta ki annak idején, amikor hercegek voltak. Aeron nagyon okos volt és könnyen észrevette a hazugságot vagy az irígységet. Utálta a szajhákat és a hasonló élősködő fajta embereket. Könnyen sértődött, de idővel meg tudott bocsáltani másoknak.

## Történelem

### Harmadik a sorban

Aeron bátyjai árnyékában nőtt fel. Daeron volt a jóképű, szellemes trónörökös, Maegon pedig a hatalmas harcos, Drogon lovasa. Aeron mindig "a harmadik heceg" volt, aki visszahúzódása miatt nem tudta memutatni hogy ő mire képes. Ráadásul az örökösödésben sem éppen a legközelebb állt a trónhoz.

Aeron mindenképp bizonyítani akart apjának és a többi nagyúrnak, akik semmibe vették őt. Komoly eredménye az volt, amikor Rhaegal-t magáévá tette mindössze 11 esztendősen, aki VI. Aegon király sárkánya volt előtte. Maegon herceg közelebb volt hozzá korban, így könnyedén tudta vele megtalálni az összhangot. Sokszor járták Királyvár utcáit, majd a szegényeknek ételt osztogattak. Szerette a nőket, de más véleménnyel volt róluk a bátyjával, Daeron-nal. Daeron a kielégülés szimbólumaiként, megtestesítőiként tekintett rájuk, míg Aeron herceg inkább gyengéd, jóságos és szelíd teremtésekhez hasonlította őket. Sosem hált más nővel a későbbi felesége előtt, ugyanis nagyon erkölcsös volt és tisztelte a Hét Hitét és annak előírásait.

Miután H.u.345-ben Maegon nyílt lázadásba kezdett, és Aeron segítette bátyja ügyét majd tanácsadójaként szolgált. Maegon megígérte hogy amikor ővé lesz a Vastrón, akkor maga Aeron lesz a Király Segítője. Egy év alatt lezajlott minden féle összecsapás nélkül a lázadás, így a mesterek elnevezték ezt a történelmi eseményt "A Halk Lázadás"-nak. Ez idő alatt, sikeresen megszerezte a Baratheon-ház támogatását, ugyanis Aerea hercegnő révén rokonok voltak, illetve III. Daeron Targaryen király megsértette a Baratheonok büszkeségét, amikor menesztette Ser Lymond Baratheon-t, majd az egyik szeretőjét nevezte ki segítőnek, akit később még feleségül is vett. Alkuról nem tudnak a mesterek ami esteleg Aeron herceg és a Baratheonok között köttetett meg, de nincs kizárva hogy Lord Borros és Aerea hercegnő legidősebb lánya volt az alku része, ugyanis Aeron koronázása után három évvel elvette Lady Christyn Baratheon-t (amikor már nagykorúak lettek).

Daeron bérgyilkosokat küldött Sárkánykőre, hogy végezzen lázadó öccseivel. Ezt megelőzően még a király kinevezte a legitimizált fattyát Vaegon-t, Sárkánykő hercegének és a Vastrón örökösének. Mire eskküt fogattak volna az ifjú hercegre a nagyurak, addigra a király is meghalt Maegon-nal együtt. Kettőjük halála és Vaegon herceg kimenekítése, Aeron-t ültette a Vastrónra, akire felesküdött a Hét Királyság összes Lordja.

### Uralkodás

I. Aeron Targaryen a H.u.-i 345.évben került a Vastrónra, mindössze 16 esztendősen.

Az ifjú király uralkodásának kezdetén nagynénjét, Rhael Targaryen hercegnőt nevezte ki a Király Segítőjének. A király még lecserélt mindenkit a Kis Tanácsában és kijelentette:

* *"Fivérem gyilkosaival egy asztalhoz nem ülhetek. Megkegyelmezek nekik, de ez nem azt jelenti hogy elfelejtettem volna bármit is!"*

Miután az udvaron belül biztosítva volt Aeron helye, máshova szegezte tekintetét, méghozzá Essosra. Tudta hogy Syrella és Vaegon átkeltek a Keskeny-tengeren, és hogy a szajha királyné nem hagyja annyiban a fia sorsát. Vaegon törvényesen, Sárkánykő hercege és Aeron tudta hogy még vissza fog térni unokaöccse. Rhael hercegnő megbízta a Suttogók mesterét azzal, hogy szerezzen információkat a Keskeny-tengeren túlról az ifjú Vaegon hercegről.

Az özvegy királyné, Jenna Lannister szellemi állapota időről időre romlott, mivel képtelen volt felfolgozni fiai halálát és a veszteségeket. A király őrizet alatt tartotta anyját, és megbízta a legkíválóbb mestereket hogy viseljék gondját amíg rendbe nem jön. Erond Mester részletezte Lady Jenna állapotát a királynak, ami nem igen volt nyugtató hír. A Mester nem merte kimondani ugyan, de a király tudomására adta hogy az anyja megőrült. H.u.346-ban az özvegy királyné megmérgezte magát és csak két nappal halála után jöttek rá halálának okára. A harangok egy hétig zúgtak, hírt adván Lady Jenna Lannister, az Arany Királyné haláláról.

H.u.348-ban I. Aeron Targaryen és Lady Christyn Baratheon egybekeltek Sárkánykőn, ahol a Baratheon-ház tagjai is részt vettek. Lord Borros Baratheon nem tudott eljönni, mivel nagyon betegeskedett, így Viharvégben maradt. Lord Borros legidősebb fia és örököse, Ser Tommen, sokáig beszélgetett a királlyal és Vaegon helyzetéről. Tommen letérdelt unokafivére előtt és kijelentette hogy számíthat a Baratheonok támogatására a jövőben.

Sosem tudtuk meg hogy a király érdekből vette-e el Christyn királynét, de az biztos hogy boldog házasságuk volt. Mindig tisztelettel beszéltek egymásról és támogatták egymást. H.u.350-ben megszületett első gyermekük, Maegelle hercegnő. Gyönyörű egészséges gyermek. Amikor betöltötte a két esztendős kort, Aeron azt tervezte hogy kinevezi örökösének, ezzel Vaegon potenciális igényének útjába tud állni, ám a királyné öröm hírrel szolgált, mert újra állapotos lett. Egy jós azt jósolta a királynénak hogy fia fog születni, akit mindenképp Rhaegar-nak kell elnevezni, ugyanis ő fogja legyőzni a betörőket. Christyn királyné ezt elmesélte a királynak, és Aeron sejtette hogy unokaöccsére, Vaegon-ra utal a jóslat. H.u.353-ban megszületett a herceg, akit Rhaegar-nak neveztek el végül. A királyné sajnos utána még két halva született gyermeket hozott a világra, és komoly bűntudata lett. Aeron értett a nőkhöz, és tudta hogyan segítsen feleségének gyászában.

Ebben az időben a Velaryon-ház komolyan megerősödött Lord Aelys Velaryion ideje alatt, majd a legerősebb flottát fejlesztették és állították ki. I. Aeron Targaryen tudta hogy szüksége lesz a Velaryonokra, így meglátogatta a Velaryon-ház székhelyét, Hullámtörőt. A király és Lord Aelys sokáig tárgyaltak egymással, és megegyeztek hogy házaik régi szövetségét újra kell kötni, mint a Hét Királyság korai évtizedeiben, és az előtti időkben.

H.u.355-ben I. Aeron Targaryen megtette Rhaegar Targaryen herceget a Vastrón örökösének és Sárkánykő hercegének.

H.u.360-ban Lord Aelys elhunyt, így fia és örököse, Laenor Velaryon lett a Velaryon-ház új feje. A király ekkor újabb látogatást tett Hullámtörőnél, de ekkor már Rhaegar herceg és Maegelle hercegnő is csatlakozott a királyhoz. Lord Laenor tudott az apja és a király közötti egyezkedések részleteiről, és egy azon véleményen volt, hogy házaikat egyesíteni kell. Rhaegar herceget így Lord Laenor lányával, Lady Alys Velaryon-nal jegyezték el, míg Maegelle hercegnőt Lord Laenor legidősebb fiával és örökösével, Daemon Velaryon-nal került jegybe. A két ház kapcsolata elég szoros lett, így Aeron-t már a Velaryon-ház is támogatta a Baratheon-ház és a Lannister-ház mellet.

Ebben az évben nagy járvány söpört végig a Hét Királyságon, melyben számos ház szenvedett veszteségeket a családokon belül. A Targaryen-ház két tagot is veszített abban az évben, Rhael hercegnőt a Király Segítőjét, és Aerea hercegnőt is, aki Lord Tommen Baratheon édesanyja volt. Mindkettőjüket Sárkánykőn temették el, a Targaryen-ház hagyománya szerint. A Velaryon-ház kifejezvén mély tiszteletüket a Targaryeneknek, részt vettek a szertartáson. Itt Lord Tommen, a királyné öccse és Viharvég Ura is részt vett anyja temetésén.

H.u.462-ben a Besúgók mestere, Lord Oswell Manderly megkönnyebbülő hírekkel szolgált az egyik nap a Kis Tanács ülésén, miszerint Vaegon meghalt egy balesetben Lys-ben, egy bordélyban. Haláláról azt írták hogy tömegverekedés alakult ki egy közönséges szajháért, és a herceg alul maradt, majd megölték. Aeron nem hitte el egészen addig, amíg többen is alátámasztották majd hozzátették, hogy ezüst haja és bíbor szeme volt az áldozatnak. A király megkönnyebbült, és békés évek elé tudott tekinteni.

Ugyanebben az évben, Lord Laenor Velaryon lett kinevzve a királyi flotta főparancsnokának, a régi szokás szerint. Aeron király elrendelte egy lovagi torna megrendezését Királyvárban, az új Fő Admirális kinevezésének tiszteletére. Lord Laenor öccsét, Ser Maelor-t pedig a Kis Tanácsba nevezte, mint Hajómestert.

A H.u.-i 465.évben Maegelle hercegnő és Daemon Velaryon összeházasodott Hullámtörőn. A hercegnő és Daemon boldogok voltak, és hamar el is hálták a házasságot.

A király sokszor látogatta meg unokafivérét, Lord Manwel Lannister-t, Kaszterhegy Urát. Aeron jól ismerte Kaszterhegyet, és sárkánya is szerette az ottani levegőt. A magas hegyen fekvő kastély udvarában a friss levegő üdítő volt a király számára, kinek elege volt már a főváros rothadó szagától. A király sokszor ki tudott kapcsolódni, hiszen nem volt számára semmilyen nyílt fenyegetés.

Ez idő alatt a Király Segítője, Lord Symon Hightower volt. A Segítő jól szolgálta I. Aeron-t és a távollétében sokszor megvitatta döntéseit a királynéval. Christyn királyné mindig részt vett a Kis Tanács ülésein, ahol konstruktívan tudott hozzászolni a Birodalom kormányzásával kapcsolatos kérdésekhez. Rhaegar herceg is a legtöbb ülésen jelen volt egész fiatal korától kezdve, és tanulta az uralkodás módját. Kardvívást is tanult Lord Laenor Velaryon fia mellet, Daemon Velaryon mellet, akivel jó barátok lettek az évek során.

H.u.467-ben Rhaegar Targaryen, Sárkánykő hercege és a Vastrón örököse, elvette Lady Alys Velaryon-t Baelor Nagyszentélyében. A Fő Septon adta őket össze, majd a lakodalom majdnem egy hétig tartott. Daemon-t a király lovaggá ütötte a hűsége miatt, amiért jó barátja lett a Targaryen-háznak. Rhaegar Éjláng lovasa volt, és mindenképp el akarta vinni hitvesét, Lady Alys-t egy körre a főváros felett. Meg is történt, és több mint 40 év után, Éjláng újra felengedett egy idegent a hátára. Daemon-nak volt egy kérése a királyhoz, miszerint későbbi fiai bölcsőjébe tehessenek sárkánytojást. Aeron király elfogadta lánya férjének kérését.

Ugyanebben az évben ikrei születtek Ser Daemon-nak és Maegelle hercegnőnek, Mataerys herceg és Daenys hercegnő. Egy évvel utánuk pedig Rhaegar herceg elsőszülött gyermeke, Aemon herceg született meg. A király boldogsága ellepte az udvart, ahogy unokái s*z*ülettek. Maegelle hercegnő Urrion lovasa volt, és az ő tojásaiból kapott Mataerys Velaryon egyet. Drogon tojásaiból egyet pedig Aemon herceg kapott. A herceg tojása nemsokkal születése után kellt ki, majd a sárkány később a Serraxyl névre hallgatott. Mataerys tojása két év múlva kellt ki, és a Vyrax nevet kapta.

A sárkány háza csak gyarapodott. Maegelle-nek és Daemon-nak még egy lánya született, akit Viserra-nak neveztek el, H.u.370-ben. Nekik több gyerekük nem született, ellentétben Rhaegar hercegnek és Lady Alys-nak, akinek még öt gyermeke született Aemon mellet: Rhaelle (H.u.369), Naerys (H.u.370), Laena (H.u.372), Aegon (H.u.373) és Gaella (H.u.375). I. Aeron király mindegyik unokáját megélte, és ez óriási örömet tudott szerezni a királynak. Aeron még a 40-es éveiben is úgy forgatta a kardott mint valaki 20 esztendősen. Rhaegar herceg tornákat nyert, melyeket később a kis Aemon herceg is bámulva nézett.

Rhaegar összes gyermeke kapott sárkánytojást, de csak egy tudott kikelni. Rhaelle hercegnő tojása sikeresen kikelt, akit utána Zöldvillanás-nak nevezett el. Naerys nem nagyon foglalkozott a sárkányokkal, Laena meg félt tőlük, ugyanis bátyja sárkánya, Serraxyl súlyos sebet ejtett a hercegnőn kisgyermek korában, amikor megpróbálta azt megülni. Így hát Naerys és Laena sosem voltak sárkánylovasok.

H.u.377-ben holló érkezett Királyvárba, amely személyesen Vaegon-tól, III. Daeron Targaryen király fiától érkezett. Vaegon tudatta a levélben hogy él, és hogy visszaveszi azt amit elvettek tőle 30 évvel ezelőtt, így ki kiáltotta magát: Vaegon a Drinogar-házból, Első ezen a néven, az Andalok, a Rhoyniak és az Elsők királya, a Hét Királyság Ura és a Birodalom Védelmezője. Elsőszülött fiát pedig Sárkánykő hercegének kiáltotta ki. Amikor Aeron megtudta a hírt, ágynak esett és állapota kritikus helyzetbe került. Rhaegar Targaryen herceg ekkor Sárkánykőn tartózkodott, úgyhogy sürgősen a fővárosba érkezett, apja állapota miatt. Aeron király magáhot hívta a Kis Tanács tagjait, Rhaegar-t, Christyn királynét, és a Királyi Testőrség parancsnokát, Ser Mace Beesbury-t. A király a fülük hallatára lemondott fia és örököse, Rhaegar herceg javára, hogy egy erős ember vezesse a Hét Királyságot a következő háborúban. Aeron tudta hogy nemsokára meghal, de inkább biztosra megy, és teljes hatalmát az egyetlen fiára ruházza. Így a H.u.-i 377.évben Rhaegar megkezdte uralkodását.

## Halála

Aeron a Targaryen-házból, Első ezen a néven, H.u.378-ban halt meg a saját ágyában, Királyvárban. Halálának biológiai okát nem tudni pontosan, de igazából Vaegon hadüzenete volt az ami a királyt ágynak fegtette. Aeron-t jószívű és jó királynak tartották, kit az Öreg Király, I. Jaehaerys Targaryen király mellé emeltek a dalok. Aeron ideje alatt erősödött meg a Targaryen-ház igazán, ugyanis béke és jólét övezte a Birodalmat, illetve nyolc sárkány állt a Targaryenek rendelkezésére I. Aeron uralkodásának végén. Őt a fia és örököse, I. Rhaegar Targaryen követte a Vastrónon, majd elkezdődött a *Drinogar lázadás**.*